b'\n_START_ARTICLE_\nPaavo Rautio\n_START_PARAGRAPH_\nPaavo Taneli Rautio (23. maaliskuuta 1924 Helsinki \xe2\x80\x93 28. maaliskuuta 2005 Tampere) oli suomalainen kapellimestari ja viulisti. H\xc3\xa4n opiskeli viulunsoittoa muiden muassa V\xc3\xa4in\xc3\xb6 Arjavan, Onni Suhosen ja Wolfgang Schneiderhanin johdolla. Rautio toimi Jyv\xc3\xa4skyl\xc3\xa4n musiikkiopiston viulunsoitonopettajana 1951\xe2\x80\x931959, varajohtajana ja opiston orkesterin johtajana 1956\xe2\x80\x931959; Oulun kaupunginorkesterin johtaja ja musiikkiopiston johtaja h\xc3\xa4n oli vuodesta 1959. Merkitt\xc3\xa4vimm\xc3\xa4n osan el\xc3\xa4m\xc3\xa4nty\xc3\xb6t\xc3\xa4\xc3\xa4n Rautio teki Tampereen kaupunginorkesterin ylikapellimestarina 1974\xe2\x80\x931987 ja kohensi orkesterin tasoa._NEWLINE_Paavo Rautio esitti kamarimusiikkia duona pianisti Timo M\xc3\xa4kisen kanssa sek\xc3\xa4 vieraili eri puolilla Eurooppaa solistina ja kapellimestarina. Paavo Raution velji\xc3\xa4 olivat s\xc3\xa4velt\xc3\xa4j\xc3\xa4 Matti Rautio ja sellisti Erkki Rautio.'